Koordinate: 44°51′56″N, 13°50′46.5″E

|  |
| --- |
| **Popis asteroida koje je Johann Palisaootkrio iz Mornaričke zvjezdarnice u Puli** |
|  |
| Broj i ime | Datum otkrića |
| 136 Austria | 18. ožujka 1874. |
| 137 Meliboea | 21. travnja 1874. |
| 140 Siwa | 13. listopada 1874. |
| 142 Polana | 28. siječnja 1875. |
| 143 Adria | 23. veljače 1875. |
| 151 Abundantia | 1. studenog 1875. |
| 153 Hilda | 2. studenog 1875. |
| 155 Scylla | 8. studenog 1875. |
| 156 Xanthippe | 22. studenog 1875. |
| 178 Belisana | 6. studenog 1877. |
| 182 Elsa | 7. veljače 1878. |
| 183 Istria | 8. veljače 1878. |
| 184 Dejopeja | 28. veljače 1878. |
| 192 Nausikaa | 17. veljače 1879. |
| 195 Eurykleia | 19. travnja 1879. |
| 197 Arete | 21. svibnja 1879. |
| 201 Penelope | 7. kolovoza 1879. |
| 204 Kallisto | 8. listopada 1879. |
| 205 Martha | 13. listopada 1879. |
| 207 Hedda | 17. listopada 1879. |
| 208 Lacrimosa | 21. listopada 1879. |
| 210 Isabella | 12. studenog 1879. |
| 211 Isolda | 10. prosinca 1879. |
| 212 Medea | 6. veljače 1880. |
| 214 Aschera | 29. veljače 1880. |
| 216 Kleopatra | 10. travnja 1880. |
| 218 Bianca | 4. rujna 1880. |
| 219 Thusnelda | 30. rujna 1880. |

**Mornarička zvjezdarnica u Puli** (njem. *K. und K. Marinesternwarte Pola*), najstarija je zvjezdarnica na tlu Hrvatske. Strateškom odlukom proširenja sfere interesa Austro–Ugarske monarhije na Jadransko more te traganjem za lokacijom na kojoj se mogu izbjeći budući problemi s lokacijom na nesigurnom teritoriju, 1853. godine Pula postaje glavna vojna luka monarhije. Rastom flote rastu i potrebe za podešavanjem kronometara brodova, te je tako 1871. godine sagrađen Hidrografski zavod Austro-Ugarske monarhije na brdu Monte Zaro (K. und K. Marinesternwarte Pola). Na početku njena rada instrumenti, oprema i literatura sele se u Pulu iz Trsta. Posao izgradnje i astronomska opažanja u tom periodu vrši prvi voditelj Franz Paugger. Velik rast obima i snage flote prate rast grada ali i zvjezdarnice.

Rad Johanna Palise
------------------

Pod ravnanjem Johanna Palise (1872.-1880.), zvjezdarnica postaje svjetski poznata po otkrićima. S njenih se teleskopa otkriva 28 malih planeta (asteroida) od kojih prvi dobiva naziv "Austria" a slijede između ostalih i "Polana", "Adria" i "Istria". 

Pod ravnanjem baruna Ive Benka barun od Bojnika (1884. – 1885. 1894.-1901.) raste kvaliteta i obim geofizičkih mjerenja. Kako je prvenstvena namjena zvjezdarnice bio tehnička podrška floti, instrumentarij je u pogledu astronomskog određivanja vremena bio prvoklasan, a neki su od tih instrumenata do nedavno korišteni pri zvjezdarnici u Trstu. Kako bi se kugla za signalizaciju podneva bolje vidjela, prebačena je na kaštel, a između nje i sobe s kronometrima na Monte Zaru provučena je električna linija. Što se ticalo klasičnih teleskopa za sve namjene s maksimalnim promjerom refraktora od 170 mm i reflektora od 300 mm, bez obzira na vrhunsku kakvoću i značajna otkrića to nisu bili impozantni teleskopi. Taj nerazmjer instrumentarija i postignuća pokazuje koliko je tadašnja Pula bilo povoljno mjesto za podizanje zvjezdarnice.

Zvjezdarnica u periodu 1918. do danas
-------------------------------------

Raspadom Austro-Ugarske monarhije, tijekom bezvlašća, kompletan zavod i zvjezdarnica su izloženi pljački, uništava se biblioteka i dio instrumentarija. Grad Pulu zauzima talijanska vojska. U Kraljevini Italiji Pula prestaje biti istaknuta luka te dolazi do stagnacije grada i zvjezdarnice u njemu. Instrumentarij i biblioteka se dobrim dijelom seli u Trst, Udine i drugdje po talijanskim zvjezdarnicama, a u Puli se ukida zvjezdarnica. Dalje u zgradi Hidrografskog instituta ostaje raditi meteorološka i magnetska stanica, sve do njegova razaranja pod savezničkim bombama 1944. godine. Bombardiranje je preživio samo manji dio lijevog krila zgrade. U blokadi grada nakon završetka drugog svjetskog rata i britanske okupacije definitivno biva uništen ili u Trst prebačen sav preostali instrumentarij i biblioteka. Razrješenjem Pulske krize i dolaskom Jugoslavije postoje preči problemi od obnove srušene zgrade Hidrografskog zavoda, porušen i oštećen dio se uklanja, a preostali dio lijevog krila se sanira i služi od 1947. godine kao vojna meteorološka stanica. Ostatak poravnanog terena na kojem su ostajali temelji zgrade i stupova instrumenata čine čistinu na vrhu brda koja postaje neslužbeno dječje igralište. Na euforiji izazvanoj epohalnim postignućima astronautike i nekolicini amaterski sagrađenih teleskopa, 1973. godine osniva se u Puli Amatersko astronomsko društvo "Istra", kojemu je jedan od ciljeva bila i valorizacija, obnova, te privođenje svrsi preostalog dijela zvjezdarnice. Nižu se rezultati na amaterskom i edukacijskom radu i devet godina kasnije, astronomsko društvo dobiva na upravljanje taj prostor. Grad Pula više u astronomskom smislu nije onaj grad u kojem je zvjezdarnica nastala, jer je svjetlosno onečišćenje takvog intenziteta da se samo manji dio astronomskih opažanja može vršiti sa zvjezdarnice. Planira se nov ustroj u pravcu edukacije mladeži, djelomična dogradnja i smještaj planetarija u taj prostor. Nade da će se zgrada zvjezdarnice i Hidrografskog instituta moći obnoviti u cijelom ili dijelu bivšeg volumenu prestaju podizanjem zgrada dječjeg vrtića na vrh brda Monte Zaro. Takvom odlukom grada u kojem se pokazuje neosjetljivost na tradicijske vrijednosti, edukacijske i promidžbene aktivnosti astronomskog društva dovode se u pitanje. Sjećanje na tu zvjezdarnicu seli se u povijest astronomije, gdje je Pola Observatory, kodnog broja MPC – 538, pojam po vizualnom otkrivanju asteroida, a njene ruševine su mjesto na koje hodočaste astronomi. Osim asteroida "Polana" koji kružeći oko Sunca podsjeća na slavu te zvjezdarnice, od 1997. godine velik je dio asteroida 243 Ida nazvan **Pola regio**, pulskoj zvjezdarnici u čast.

Predstojnici
------------

1. Franz Paugger (1871.)
2. Johann Palisa (1872. – 1880.)
3. Ivo Benko Bojnički (1884. – 1885.)
4. Franz Laschober
5. Ivo Benko Bojnički (1893. – 1901.)
6. Cäsar Arbesser von Rastburg

Više informacija
----------------

* Hidrografski zavod u Puli

| * p
* r
* u
Pula |
| --- |
| Povijest | 
 povijest Pule **•**  osnutak Pule **•**  pulske nekropole **•**  bombardiranje Pule u Drugom svjetskom ratu **•**  eksplozija na Vergaroli **•**  gradonačelnici | Grb PuleGrb Pule |
| Četvrti | 
 Arena **•**  Busoler **•**  Gregovica **•**  Kaštanjer **•**  Monte Zaro **•**  Monvidal **•**  Nova Veruda **•**  Stari grad **•**  Stoja **•**  Sveti Polikarp - Sisplac **•**  Šijana **•**  Štinjan **•**  Valdebek **•**  Veli Vrh **•**  Veruda **•**  Vidikovac |
| Građevine iznamenitosti | 
 Amfiteatar (Arena) **•**  Arsenal **•**  Augustov hram **•**  austrougarske vile **•**  Brodogradilište Uljanik **•**  Dvojna vrata **•**  fortifikacijski sustav tvrđave Pule **•**  Herkulova vrata **•**  hotel Riviera **•**  Komunalna palača **•**  lukobran **•**  Malo rimsko kazalište **•**  Mornarička zvjezdarnica **•**  Mornarički kasino **•**  Nimfej **•**  Palača pošte **•**  Rojc **•**  Slavoluk Sergijevaca **•**  Stožerna zgrada (Komanda) |
| Crkve | 
 kapela sv. Marije Formoze **•**  katedrala u Puli **•**  mornarička crkva Gospe od Mora **•**  pravoslavna crkva sv. Nikole **•**  crkva sv. Antuna **•**  crkva sv. Franje |
| Kultura | 
 Istarsko narodno kazalište **•**  Gradska knjižnica i čitaonica **•**  Sveučilišna knjižnica |
| Galerije i muzeji | 
 Arheološki muzej Istre **•**  galerija Amfiteatar **•**  Muzej suvremene umjetnosti Istre – Museo d'arte contemporanea dell'Istria **•**  Povijesni i pomorski muzej Istre |
| Obrazovanje | 
 Sveučilište Jurja Dobrile u Puli (fakultet ekonomije i turizma **•**  ostale sastavnice) **•**  Politehnika Pula **•**  Visoka teološka škola u Puli |
| Sportski objekti | 
 Dom sportova "Mate Parlov" **•**  stadion Aldo Drosina **•**  ŠRC Uljanik Veruda |
| Promet | 
 autobusni kolodvor **•**  Pulapromet **•**  pulski tramvaj (1904. – 1934.) **•**  zračna luka Pula **•**  željeznički kolodvor |
| Festivali | 
 Antifa fest **•**  Festival igranog filma u Puli **•**  Monteparadiso festival **•**  Sa(n)jam knjige u Istri **•**  Seasplash **•**  Viva la Pola! |